Xvan Man Gim

Man Gim Grigoryevich Xvan, ismi Man-Gim shaklida ham yoziladi, norasmiy ismi – Timofey Grigoryevich (1919-yil 25-dekabr, Primorsk oʻlkasi, RSFSR – 1997-yil 12-iyul, Oʻzbekiston) – Toshkent viloyati Yuqori Chirchiq tumanidagi „Politotdel“ () kolxozi raisi, OʻzSSR partiya arbobi,Sotsialistik Mehnat Qahramoni (1957). Oʻzbekiston SSR Oliy Soveti 6 ta chaqirigʻi deputati, OʻzSSR Kompartiyasi Markaziy qoʻmitasi aʼzosi. OʻzSSR Oliy Soveti Prezidiumi aʼzosi (1963—1985).

Tarjimai holi 
1919-yil 25-dekabrda Primorsk oʻlkasida dehqon oilasida tugʻilgan. Millati koreys. 1937-yilda oilasi bilan Oʻzbekiston SSR Toshkent viloyatidagi maxsus aholi punktiga deportatsiya qilinadi.

Mehnat faoliyatini Yangiyoʻl paxta zavodida boshlagan. 1939-yildan turli iqtisodiy lavozimlarda ishlagan. 1947-yilda Toshkent viloyatining Yuqori Chirchiq tumanidagi „Leninskiy put“ () kolxoziga rais etib saylandi. 1951—1953-yillarda VKP (b) Yuqori Chirchiq tuman qoʻmitasi qishloq xoʻjaligi boʻlimi mudiri boʻlgan. Bir muddat „Toshkent temir yoʻllari“ boshqaruvida ishlagan.

1953-yilda „Politotdel“ kolxozining raisi etib saylanadi. 1985-yilgacha ushbu lavozimda faoliyat olib borgan. „Politotdel“ kolxozini Toshkent viloyatidagi ilgʻor qishloq xoʻjaligi korxonalari safiga olib chiqadi va ushbu xizmatlari uchun 1957-yilda Sotsialistik Mehnat Qahramoni unvoni bilan taqdirlanadi.

1960-yilda KPSS MQ qoshidagi Oliy partiya maktabini tamomlagan. 1980-yillar boshida Sotsialistik Mehnat Qahramoni Kan O Nam bilan birgalikda Shimoliy Koreyaga tashrif buyuradi va mamlakat yetakchisi Kim Il-sung bilan uchrashadi.

KPSS XXII, XXIII, XXIV, XXV, XXVI syezdlarida delegat, SSSR Kolxozlar kengashi raisining birinchi oʻrinbosari, SSSR futbol federatsiyasi Prezidiumi aʼzosi etib saylangan.

1985-yilda u „paxta ishi“ boʻyicha hibsga olingan va qamoqqa hukm qilingan. Oqlanganidan keyin 1989-yilda ozodlikka chiqdi.

1997-yil 12-iyulda vafot etadi va sobiq „Politotdel“ (hozirgi „Doʻstlik“ fermer xoʻjaligi) kolxozi qabristoniga dafn etilgan.

Asarlari 
 Trudom, i tolko trudom (), 1962-yil;
 Shchedraya zemlya (), 1981-yil.

Olgan mukofotlari 
 Sotsialistik Mehnat Qahramoni – SSSR Oliy Soveti Prezidiumining 1957-yil 11-yanvardagi farmoni bilan;
 Lenin ordeni (tartib raqami 313979);
 Oktyabr Inqilobi ordeni;
 SSSR Davlat mukofoti;
 OʻzSSRda xizmat koʻrsatgan paxtakor.

Adabiyotlar 
 Ten M. D. Biograficheskiy metod v ustnoy istorii. Vospominaniya o Xvan Man Gime // Sbornik statey „Ustnaya istoriya v Uzbekistane: teoriya i praktika“. Vip. I., Tashkent, 2011. S. 245—256

Manbalar

Havolalar 
 Biografiya
 Biograficheskie svedeniya
 Biografiya
 Dokumentalniy film „Osenniy reportaj“, 1967

Kishilar
Sovet Ittifoqi Kommunistik Partiyasi aʼzolari
Oʻzbekiston SSR Oliy Kengashi Prezidiumi a’zolari
Oʻzbekiston Kompartiyasi Markaziy Qoʻmitasi a’zolari
Kolxoz raislari
O‘zbekiston SSR Oliy Kengashining 5-chaqiriq deputatlari
O‘zbekiston SSR Oliy Sovetining 6-chaqiriq deputatlari
O‘zbekiston SSR Oliy Sovetining 7-chaqiriq deputatlari
O‘zbekiston SSR Oliy Sovetining 8-chaqiriq deputatlari
O‘zbekiston SSR Oliy Sovetining 9-chaqiriq deputatlari
O‘zbekiston SSR Oliy Sovetining 10-chaqiriq deputatlari
O‘zbekiston SSR Oliy Sovetining 11-chaqiriq deputatlari
KPSS MQ qoshidagi Oliy partiya maktabi bitiruvchilari
KPSS XXII syezdi delegatlari
KPSS XXIII syezdi delegatlari
KPSS XXIV syezdi delegatlari
KPSS XXV syezdi delegatlari
KPSS XXVI syezdi delegatlari
Oʻzbekiston SSRda xizmat koʻrsatgan paxtakorlar
Oʻzbekistonda dafn etilganlar
Toshkent viloyatida dafn etilganlar